**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 10**

(protokols Nr. 2, 8. p.)

**Par Madonas novada pašvaldības komisijām**

Saskaņā ar Administratīvo teritoriju un apdzīvoto vietu likuma Pārejas noteikumu 33.7. punktu 2025. gada 1. jūlijā, kad notika 2025. gada pašvaldību vēlēšanās ievēlētās Madonas novada pašvaldības domes pirmā sēde, izbeidzās bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja.

Jaunizveidotā Madonas novada pašvaldība (turpmāk – “Pašvaldība”) 2025. gada 1. jūlijā no bijušās Varakļānu novada pašvaldības ir pārņēmusi Civilās aizsardzības komisiju. Citas bijušās Varakļānu novada pašvaldības komisijas bijusī Varakļānu novada pašvaldības dome ir likvidējusi ar 2025. gada 30. jūniju ar 2025. gada 29. maija Varakļānu novada pašvaldības domes lēmumu Nr. 18 (protokols Nr. 6).

Pašvaldība no bijušās Madonas novada pašvaldības ir pārņēmusi šādas komisijas: Administratīvā komisija; Administratīvo aktu strīdu komisija; Pašvaldības īpašuma iznomāšanas un atsavināšanas izsoļu komisija; Dzīvokļu jautājumu komisija; Darījumu ar lauksaimniecības zemi izvērtēšanas komisija; Madonas apvienības koku ciršanas komisija; Komisija energoefektivitātes pasākumu veikšanas atbalstam; Komisija interešu izglītības programmu izvērtēšanai un mērķdotāciju sadalei; Pedagoģiski medicīniskā komisija; Sadarbības grupa bērnu tiesību aizsardzības jomā; Jaunatnes lietu komisija; Apbalvojumu piešķiršanas komisija; Nacionālās pretošanās kustības dalībnieka statusa piešķiršanas komisija; Komisija iesniegumu izskatīšanai par konfiscētās mantas atdošanu vai tās vērtības atlīdzināšanu personām, kuru administratīvā izsūtīšana no Latvijas PSR vai KPFSR sastāvā iekļautās Latvijas PSR teritorijas daļas atzīta par nepamatotu; Zvejniecības un medību tiesību komisija; Madonas novada sadarbības teritorijas civilās aizsardzības komisija; Medību koordinācijas komisija.

Lai nodrošinātu funkciju, kuras veica komisijas bijušajā Madonas novada pašvaldībā un bijušajā Varakļānu novada pašvaldībā, nepārtrauktu īstenošanu visā Pašvaldības administratīvajā teritorijā, ir nepieciešams līdz brīdim, kamēr Pašvaldības dome izveidos jaunas Pašvaldības komisijas un apstiprinās to sastāvus, noteikt, kuras no bijušās Madonas novada pašvaldības un bijušās Varakļānu novada pašvaldības pārņemtās komisijas turpina darbu un kādā teritorijā.

Atbilstoši Pašvaldību likuma 10. panta pirmās daļas 19. punktam tikai Pašvaldības domes kompetencē ir lemt par kārtību, kādā izpildāmas pašvaldības autonomās funkcijas.

Pamatojoties uz Administratīvo teritoriju un apdzīvoto vietu likuma pārejas noteikumu 33.7punktu un Pašvaldību likuma 10. panta pirmās daļas 19. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Līdz brīdim, kamēr Pašvaldības dome izveidos jaunas komisijas un apstiprinās to sastāvus šīs no bijušās Madonas novada pašvaldības pārņemtās komisijas turpina darbu, īstenojot tām noteiktās funkcijas visā Pašvaldības administratīvajā teritorijā sastāvā, kādu apstiprinājusi bijusī Madonas novada pašvaldības dome:
	1. Administratīvā komisija;
	2. Administratīvo aktu strīdu komisija;
	3. Pašvaldības īpašuma iznomāšanas un atsavināšanas izsoļu komisija;
	4. Dzīvokļu jautājumu komisija;
	5. Darījumu ar lauksaimniecības zemi izvērtēšanas komisija;
	6. Komisija energoefektivitātes pasākumu veikšanas atbalstam;
	7. Komisija interešu izglītības programmu izvērtēšanai un mērķdotāciju sadalei;
	8. Pedagoģiski medicīniskā komisija;
	9. Sadarbības grupa bērnu tiesību aizsardzības jomā;
	10. Jaunatnes lietu komisija;
	11. Apbalvojumu piešķiršanas komisija;
	12. Nacionālās pretošanās kustības dalībnieka statusa piešķiršanas komisija;
	13. Komisija iesniegumu izskatīšanai par konfiscētās mantas atdošanu vai tās vērtības atlīdzināšanu personām, kuru administratīvā izsūtīšana no Latvijas PSR vai KPFSR sastāvā iekļautās Latvijas PSR teritorijas daļas atzīta par nepamatotu;
	14. Zvejniecības un medību tiesību komisija;
	15. Medību koordinācijas komisija.
2. Līdz brīdim, kamēr Pašvaldības dome izveidos jaunu komisiju un apstiprinās tās sastāvu no bijušās Madonas novada pašvaldības pārņemtā Madonas apvienības koku ciršanas komisija turpina darbu īstenojot tai noteiktās funkcijas Madonas apvienībā sastāvā, kādu apstiprinājusi bijusī Madonas novada pašvaldības dome.
3. Līdz brīdim, kamēr Pašvaldības dome izveidos jaunu komisiju un apstiprinās tās sastāvu no bijušās Madonas novada pašvaldības pārņemtā Madonas novada sadarbības teritorijas civilās aizsardzības komisija turpina darbu īstenojot tai noteiktās funkcijas Aronas pagastā, Barkavas pagastā, Bērzaunes pagasts, Dzelzavas pagastā, Kalsnavas pagastā, Ļaudonas pagastā, Liezēres pagastā, Mārcienas pagastā, Mētrienas pagastā, Ošupes pagastā, Praulienas pagastā, Sarkaņu pagastā, Vestienas pagastā, Cesvaines apvienībā, Ērgļu apvienībā, Lubānas apvienībā un Madonas apvienībā sastāvā, kādu apstiprinājusi bijusī Madonas novada pašvaldības dome.
4. Līdz brīdim, kamēr Pašvaldības dome izveidos jaunu komisiju un apstiprinās tās sastāvu no bijušās Varakļānu novada pašvaldības pārņemtā Civilās aizsardzības komisija turpina darbu īstenojot tai noteiktās funkcijas Varakļānu apvienībā sastāvā, kādu apstiprinājusi bijusī Varakļānu novada pašvaldības dome.
5. Pašvaldības izpilddirektoru noteikt par atbildīgo amatpersonu šī lēmuma izpildei.

 Domes priekšsēdētājs A. Lungevičs

*G. Kvanta 28080771*